এসময় প্রধান অতিথির বক্তব্যে সহকারী কমিশনার (ভুমি) মাহফুজুর রহমান বলেন, দুর্নীতি আমাদের দেশের সাথে এমন আষ্টে পৃষ্ঠে জড়িয়ে আছে যে, রাষ্ট্রীয় পর্যায় থেকে শুরু করে সামাজিক জীবনের যত বড় দুর্নীতিবাজ সে তত বেশি প্রভাবশালী। এরা নিজেরা তো দুর্নীতি করেই, এদের আশ্রয়ে প্রশ্রয়ে আরও অনেকেই দুর্নীতি করে যাচ্ছে। দুর্নীতির কারণে আমাদের দেশের দরিদ্র অসহায় মানুষদের জীবন ও অধিকার ভুলন্ঠিত হচ্ছে। দিন দিন বেকারত্বের হার বেড়ে যাচ্ছে। এমন অনেকেই আছে যারা যোগ্য, মেধাবী অথচ গরিব হওয়ার কারণে ঘুষ দিতে না পারার কারণে তার জায়গায় অন্য একজন অযোগ্য ব্যক্তি ঘুষ দিয়ে চাকুরী পাচ্ছে। সে নিজে যেমন ঘুষ দিচ্ছে পরবর্তীতে সে অন্যের কাছ থেকে ঘুষ নিচ্ছে। একজন দুর্নীতিবাজ অযোগ্য মানুষের কাছে দেশের ভালো আশা করা যায় না। সে দেশের কথা না ভেবে নিজের স্বার্থের চিন্তা করবে।অতএব আসুন নিজে দুর্নীতি না করি এবং কাউকে দুর্নীতি করতে দেখলে প্রতিহত করি।